เวลามีอะไรกับแฟน แฟนหลั่งไวมากเลยค่ะไม่รวมตอนเร้าโรม พอสอดใส่แฟนหลั่งไวมากค่ะไม่เกิน 5 นาที รบกวนขอคำแนะนำคุณทีค่ะ เพราะแฟนบอกแฟนรู้สึกไวมาก หรือถ้าต้องการพบแพทย์ควรไปพบแพทย์ทางด้านไหนคะ
สวัสดีค่ะ อาการหลั่งเร็วในเพศชายนั้น คือการหลั่งที่เกิดเร็วผิดปกติ ส่วนใหญ่ก็คือเกิดภายในประมาณ 2-3 นาทีก็ถือว่าเร็วผิดปกติสาเหตุของการหลั่งเร็วที่พบได้บ่อยเช่นความผิดปกติของฮอร์โมนเพศชาย การอักเสบหรือติดเชื้อของอวัยวะในระบบสืบพันธ์เช่นท่อปัสสาวะ ต่อมลูกหมาก การมีโรคประจำตัวเรื้อรังที่ส่งผลต่อเส้นประสาทเช่นโรคเบาหวาน โรคที่มีความผิดปกติเกี่ยวกับระบบประสาทอื่นๆ หรือเป็นผลข้างเคียงจากการใช้ยาบางชนิด ส่วนสาเหตุทางจิตใจนั้นอาจเกิดจากความเครียด วิตกกังวล ความตื่นเต้นขณะมีเพศสัมพันธ์ เป็นต้นสามารถไปพบแพทย์ทั่วไปเพื่อประเมินเบื้องต้นก่อนได้ว่าความผิดปกติเป็นจากสาเหตุทางกายหรือทางจิต ถ้าเป็นทางกาย น่าจะอยู่ในระบบใด และจะมีการส่งต่อแพทย์เฉพาะทางต่อไปเบื้องต้นไม่ซื้อยากระตุ้นการแข็งตัวของอวัยวะเพศมาใช้เอง หยุดการใช้ยาทุกชนิดที่ไม่จำเป็น ปรับทัศนคติทางเพศ เปิดใจพูดคุยกันเพื่อให้เห็นว่ามีปัญหาและจะแก้กันต่อไปอย่างไร ศึกษากระบวนการมีเพศสัมพันธ์ การกระตุ้นเล้าโลม และการตอบสนองทางเพศอย่างเหมาะสม ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ